Document ID: /roh_data/filtered/fineweb-2-filterrobots_roh.jsonl.gz/10115

La via da l'Axen è puspè serrada pervi dad ina crudada da crappa. Quai sulettamain siat uras suenter ch’ella era puspè vegnida averta, Tranter Flüelen e Sisikon saja ier saira a las nov puspè vegnì giu crappa. Quai ha communitgà la Polizia chantunala d'Uri. Sch’i dettia en il mument donns pli gronds na possian ins anc betg dir.
Ils ultims mais hai adina puspè dà crudadas da crappa e sbuvaditschs sur la via dal Axen, l’ultima giada la notg sin mardi.